CELEX: 32014R1234
Language: hr
Date: 2014-11-18 00:00:00
Title: Uredba Komisije (EU) br. 1234/2014 оd 18. studenoga 2014. o izmjeni priloga III.B, V. i VIII. Uredbi (EZ) br. 1013/2006 Europskog parlamenta i Vijeća o pošiljkama otpada  Tekst značajan za EGP

19.11.2014   
               
               
                  HR
               
               
                  Službeni list Europske unije
               
               
                  L 332/15
               
            
         UREDBA KOMISIJE (EU) br. 1234/2014
         оd 18. studenoga 2014.
         o izmjeni priloga III.B, V. i VIII. Uredbi (EZ) br. 1013/2006 Europskog parlamenta i Vijeća o pošiljkama otpada
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 58. stavak 1.,
         budući da:
         
                     (1)
                  
                  
                     Na jedanaestom sastanku održanom u Ženevi od 28. travnja do 10. svibnja 2013. Konferencija potpisnica Baselske konvencije o nadzoru prekograničnog prometa opasnog otpada i njegovu odlaganju („Baselska konvencija”) donijela je odluku BC-11/6 o izmjeni Priloga IX. Baselskoj konvenciji. Prilog IX. Baselskoj konvenciji naveden je u Prilogu V. dijelu 1. popisu B Uredbe (EZ) br. 1013/2006. U skladu s člankom 18. stavkom 2. točkom (b) Baselske konvencije, izmjena, koja uključuje dvije nove stavke otpada, stupa na snagu šest mjeseci nakon 26. studenoga 2013.
                  
               
                     (2)
                  
                  
                     Tokovi otpada opisani dvjema novim stavkama B3026 i B3027 odgovaraju tokovima iz triju postojećih stavki u Prilogu III.B Uredbi (EZ) br. 1013/2006. To su stavke BEU01, BEU02 i BEU03. Prva i druga podalineja stavke B3026 odgovara stavkama BEU02 i BEU03. Stavka B3027 odgovara stavci BEU01.
                  
               
                     (3)
                  
                  
                     Kako bi se u obzir uzela odluka BC-11/6, potrebno je stavke B3026 i B3027 umetnuti u Prilog V. dio 1. popis B Uredbe (EZ) br. 1013/2006. Istovremeno je potrebno stavke BEU01, BEU02 i BEU03 izbrisati iz Priloga III.B Uredbi (EZ) br. 1013/2006, koji sadržava otpad privremeno neklasificiran dok se ne donese odluka da se uključi u odgovarajuće priloge Baselskoj konvenciji ili Odluci Organizacije za gospodarsku suradnju i razvoj.
                  
               
                     (4)
                  
                  
                     Na istom sastanku Konferencija potpisnica Baselske konvencije donijela je odlukom BC-11/15 odjeljke 1., 2., 4. i 5. smjernica za gospodarenje rabljenom i otpadnom računalnim opremom na način prihvatljiv za okoliš. Nakon donošenja tih akata Prilog VIII. Uredbi (EZ) br. 1013/2006 treba stoga na odgovarajući način ažurirati.
                  
               
                     (5)
                  
                  
                     Uredbu (EZ) br. 1013/2006 treba stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Odbora osnovanog člankom 39. Direktive 2008/98/EZ Europskog parlamenta i Vijeća (2),
                  
               DONIJELA JE OVU UREDBU:
         
            Članak 1.
            Prilozi III.B, V. i VIII. Uredbi (EZ) br. 1013/2006 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 26. svibnja 2014.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. studenoga 2014.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 190, 12.7.2006., str. 1.
         
         
            (2)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.).
      
      
         
            PRILOG
            Prilozi Uredbi (EZ) br. 1013/2006 mijenjaju se kako slijedi:
            
                        1.
                     
                     
                        U Prilogu III.B iz točke 2. brišu se stavke BEU01, BEU02 i BEU03.
                     
                  
                        2.
                     
                     
                        U Prilogu V. dijelu 1. popisu B iza stavke B3020 umeću se sljedeće dvije stavke:
                        
                                    „B3026 
                                 
                                 
                                    Sljedeći otpad koji nastaje prethodnom obradom višeslojne (kompozitne) ambalaže za tekućine, koji ne sadržava materijale iz Priloga I. u koncentracijama koje pokazuju značajke iz Priloga III.:
                                    
                                                —
                                             
                                             
                                                neodvojivi dio od plastike
                                             
                                          
                                                —
                                             
                                             
                                                neodvojivi dio od plastike i aluminija
                                             
                                          
                              
                                    B3027 
                                 
                                 
                                    Otpad samoljepljivih presvučenih naljepnica koji sadržava sirovine koje se rabe u proizvodnji materijala za naljepnice”
                                 
                              .
                     
                  
                        3.
                     
                     
                        Prilog VIII. mijenja se kako slijedi:
                        
                                    (a)
                                 
                                 
                                    točka I.14. zamjenjuje se sljedećom:
                                    
                                                „14.
                                             
                                             
                                                Dokument s uputama za gospodarenje rabljenom i otpadnom računalnom opremom na način prihvatljiv za okoliš, odjeljci 1., 2., 4. i 5. (1).
                                             
                                          
                                       (1)  Donesen na jedanaestom sastanku Konferencije potpisnica Baselske konvencije o nadzoru prekograničnog prometa opasnog otpada i njegovu odlaganju, 28. travnja do 10. svibnja 2013.”"
                        
                                 
                              
                                    (b)
                                 
                                 
                                    druga stavka u točki II. zamjenjuje se sljedećom:
                                    „Rabljena i otpadna osobna računala (2)
                                    
                                    
                                       (2)  Donio Odbor za politiku zaštite okoliša OECD-a u veljači 2003. (dokument ENV/EPOC/WGWPR(2001)3/ završna verzija).”"
                        
                                 
                              
                  
               (1)  Donesen na jedanaestom sastanku Konferencije potpisnica Baselske konvencije o nadzoru prekograničnog prometa opasnog otpada i njegovu odlaganju, 28. travnja do 10. svibnja 2013.”
            
               (2)  Donio Odbor za politiku zaštite okoliša OECD-a u veljači 2003. (dokument ENV/EPOC/WGWPR(2001)3/ završna verzija).””